
                        	8 priedas

PAGRINDIMAS DĖL PIRKIMO 
„KONDICIONIERIŲ ĮRENGIMO / KEITIMO DARBŲ VILNIAUS REGIONO OBJEKTUOSE“

NESKAIDYMO Į DALIS


Valstybės įmonė Turto bankas (toliau – Perkančioji organizacija) atlieka atvirą supaprastintą „kondicionierių įrengimo / keitimo darbų Vilniaus regiono objektuose pirkimą atviro konkurso būdu (toliau – Pirkimas), kuriuo ketina įsigyti projekto parengimo paslaugas ir statybos (kondicionierių įrengimo) rangos darbus kartu, neskaidant pirkimo objekto į dalis. Techninės specifikacijos (toliau  –TS) 1.4. nurodyta, kad Rangovas, 1 ir 2 pirkimų dalims, parengia Darbų aprašą su brėžiniu (jeigu reikalauja KPD, tai parengia projektą) ir suderina su Kultūros paveldo departamentu prie Kultūros ministerijos. Taip pat, 3 ir 4 pirkimų dalims parengia Darbų aprašą ir suderina su Užsakovu (TS 1.5 punktas). 

Pagal Viešųjų pirkimų įstatymo (toliau – VPĮ) 28 str. 2 d., perkančioji organizacija, nusprendusi  statinio statybos darbų ir statinio projektavimo paslaugų pirkimo objekto neskaidyti į dalis, sprendimo pagrindimą nurodo pirkimo dokumentuose. Atsižvelgiant į teisinį reglamentavimą, perkančioji organizacija teikia savo sprendimo motyvus, atsižvelgdama į atskirai pirktų projektavimo ir rangos darbų sutarčių vykdymo ir koordinavimo patirtį ir atlikto rinkos tyrimo rezultatus.
 Perkančioji organizacija, įvertinusi Pirkimo tikslus dėl jo apimties ir technologinių reikalavimų, padarė išvadas, kad kondicionierių įrengimo/keitimo darbų (toliau – Darbai) įsigijimas kartu su projektavimo paslaugomis leistų efektyviau, racionaliau ir greičiau įgyvendinti projektą ir suteiktų galimybę perkančiosios organizacijos valdomose patalpose klientams greičiau vykdyti savo funkcijas tinkamai pritaikytose patalpose, kas yra labai svarbu valstybei įgyvendinant savo funkcijas. Priimdama sprendimą darbus pirkti kartu su projekto rengimo paslaugomis Perkančioji organizacija atkreipė dėmesį į tai, kad glaudus rangovo, projektuotojo ir užsakovo bendradarbiavimas, taip pat galimybė pasinaudoti rangovo patirtimi ir resursais užtikrins efektyvių bei optimalių projektinių sprendinių parinkimą pradinėje stadijoje. Darbų rezultatui labai aktualu užtikrinti efektyvių bei optimalių projektinių sprendinių parinkimą pradinėje Darbų vykdymo stadijoje, užtikrinti glaudų rangovo ir projektuotojo bendradarbiavimą Darbų procese, priskirti visą projektinių sprendinių parinkimo ir įgyvendinimo riziką rangovui, užtikrinti greitesnį bei efektyvesnį projektinių sprendinių neatitikimų, klaidų ir trūkumų šalinimo procesą, išvengti projektuotojo ir rangovo ginčų dėl įvairių techninių aspektų ar atitinkamo remonto proceso vilkinimo, išvengti pakankamai didelio laiko praradimo dėl atskirų pirkimo procedūrų vykdymo, taip pat dėl atskirų statinio projekto rengimo etapų vykdymo. Darbų procesas būtų trumpesnis, perkančioji organizacija turėtų galimybę išnaudoti visą rangovo potencialą ir patirtį, galėtų efektyviau valdyti projektą ir išvengti papildomos administracinės naštos ir perteklinės rizikos. Perkančiosios organizacijos nuomone, šio pirkimo skaidymas į atskiras projektavimo ir Darbų dalis neleistų įgyvendinti projekto laiku ir pasiekti norimų rezultatų. Pirkimo objekto neskaidymas dalis neturėtų jokios neigiamos įtakos tiekėjų konkurencijai ir smulkiojo bei vidutinio verslo subjektų galimybei pateikti pasiūlymą ir įvykdyti pirkimo sutartį; šiame projekto vykdymo procese nepasikeistų ar neturėtų pasikeisti dalyvių sudėtis, išlieka tokia pati galimybė šiame pirkime dalyvauti tiek rangovams, tiek projektuotojams.   
Minėtame kontekste, paminėtina, kad:
1. Pirkimo objekto neskaidymas neturi įtakos konkurencijai ir smulkiojo bei vidutinio verslo subjektų galimybei dalyvauti pirkime ir pateikti pasiūlymą (šiame atnaujinimo projekto vykdymo procese nepasikeistų ar neturėtų pasikeisti dalyvių sudėtis, išliktų tokia pati galimybė šiame pirkime dalyvauti tiek rangovams, tiek projektuotojams).
2. Galimybė parinkti efektyvius, optimalius ir racionalius sprendinius rangos darbų pradinėje stadijoje;
3. pirkimo objekto neskaidymas leistų išnaudoti rangovo potencialą, patirtį, išvengti papildomos administracinės naštos ir perteklinės rizikos;
4. Dėl pirkimo objekto neskaidymo labai didelė rizika užtęsti Darbų pirkimą dėl ilgesnės vykdymo trukmės – tai lemia didesnes išlaidas. Greitesnis įgyvendinimas suteiktų galimybę  greičiau pradėti vykdyti savo funkcijas tinkamai pritaikytose sąlygose;
5. Dėl pirkimų vykdymo atskirai užsitęstų pirkimo procedūros;
6. Dėl pirkimų vykdymo atskirai yra labai didelė projektuotojo ir rangovo ginčų tikimybė, susijusių su projektinių sprendinių neatitikimais, klaidomis, jų turiniu ir pareigomis šalinti trūkumus, atsiradimo, kas taip pat gali padidinti užsakovo išlaidas ir projekto įgyvendinimo laiką.
 Įvertinusi projektavimo ir rangos darbų pirkimų vykdymo patirtį, perkančioji organizacija, nustatė, kad perkant projektavimo paslaugas ir rangos darbus atskirai, pirmiausiai reikėtų pirkti projektavimo darbus, ir tik gavus jų rezultatą, inicijuoti rangos darbų pirkimą, kas perkančioji organizacija užtruktų papildomai projektavimo paslaugų įsigijimui, ir atskirai darbų pirkimui. Nėra garantijos, kad nupirkus projektavimo darbus, būtų rastas rangovas Darbams vykdyti.  Taip pat, jei projektavimo ir rangos darbus perkančioji organizacija pirktų atskirai, yra didelė rizika, kad po projekto parengimo įsigijus rangos darbus jie nusikels į, kas lems didesnes išlaidas, įvertinant jų augimo tendencijas pagal vidutinių metinių statybos sąnaudų elementų kainų pokyčius[footnoteRef:1]. Vykdant pirkimą vienu etapu, būtų greičiau užtikrinamas reikiamas valstybės institucijų  poreikis funkcijoms vykdyti pritaikytoms patalpoms tenkinti - iškart gali būti vykdomi projektavimo darbai, užtikrinant kondicionierių įrengimo techninį vykdymo betarpiškumą.  [1:  https://osp.stat.gov.lt/statistiniu-rodikliu-analize?indicator=S7R155#/
] 

Be to, atsižvelgiant į pirkimo objekto specifiką, perkami projektavimo paslaugos  ir Darbai įprastinėje verslo praktikoje atliekami vienu etapu dėl jų sąsajumo ir betarpiškumo. Todėl, perkant juos atskirai, darbų vykdymo etape, įvertinus faktinę pastatų būklę, kyla didelė projekto sprendinių keitimo rizika dėl statybos produktų/technologijų suderinamumo/keitimo.  Be kita ko, su šia problema perkančioji organizacija susiduria kiekviename statybos darbų pirkime, kuriame projektas perkamas atskirai. Dėl šių priežasčių neišvengiamai tampa sudėtingas projektavimo ir rangos darbų  koordinavimo ir projektuotojo ir rangovo interesų derinimo, jų atsakomybės paskirstymo  klausimas bei sutarties įgyvendinimas numatytais terminais, kuris šiuo atveju Projekto vykdymo  aspektu yra esminis. Iš to seka, kad  nepakeitus sprendinių, Rangovas negalės vykdyti darbų, todėl neišvengiamai bus stabdomi ir pratęsiami sutarties vykdymo terminai, kas lems sutarties kainos peržiūrą ir kainos padidėjimo tendenciją (žr. 1 išnašą).  Todėl įvertinant tai, kad Projekto įgyvendinimui yra skirtas labai ribotas biudžetas, todėl darbų pabrangimas, vėliau juos įsigyjant, nebus racionalus lėšų panaudojimo aspektu.   
Galiausiai, prieš pradedant pirkimo procedūras, perkančioji organizacija, įvykdžiusi rinkos tyrimą, išsiaiškino, kad didelė dalis tiekėjų rinkoje teikia projektavimo paslaugas ir  vykdo rangos darbus, todėl konkurencija tarp jų nebus ribojama ar kitaip suvaržyta, tiekėjai arba patys arba pasitelkę subtiekėjus galės kompleksiškai suteikti paslaugas ir atlikti darbus.  Įvertinus atlikto rinkos tyrimo rezultatus bei atlikusi atskirai pirktų projektavimo ir rangos darbų sutarčių analizę, Perkančioji organizacija nusimatė Pirkimo objekto rizikas ir padarė išvadas, rangovas gali geriau pasiūlyti, kokį sprendinį ar optimaliausią technologiją ar medžiagas konkrečiu atveju geriau naudoti, kokių statinio sprendinių įgyvendinimas bus pernelyg sudėtingas ir brangus, kokie projekto sprendiniai kelia riziką statinio stabilumui ar kokybiniams parametrams, rangovas sieks sumažinti statybos defektus, galinčius atsirasti dėl projektavimo ir statybos darbų metu padarytų netikslumų ar klaidų. Remiantis objekto specifiškumu, pirkimo objekto skaidymas į atskiras pirkimo objekto dalis yra netikslingas, kadangi nebus įmanoma užtikrinti kokybiško rezultato ir pasiekti  pirkimo tikslo.
Pažymėtina, kad Neskaidant pirkimo į dalis, nepažeidžiami viešųjų pirkimų tikslai bei potencialių tiekėjų interesai.

